**Róbert Lantoši** (s. 24. syyskuuta 1995 Prievidza, Slovakia) on slovakialainen jääkiekkoilija, joka pelaa Tšekin pääsarjassa Extraliga-joukkue BK Mladá Boleslavissa. Lantoši on pelipaikaltaan oikea laitahyökkääjä. Hän laukoo oikealta.

Ura
---

### Seuraura

Lantoši on MšHK Prievidzan kasvatti. Hän siirtyi juniorina sittemmin MsHK Žilinaan. Lantoši voitti kaudella 2011–2012 koko Slovakian B-nuorten sarjan piste- ja maalipörssin tehoilla 47+36=83. Kaudeksi 2012–2013 hän siirtyi vain 17-vuotiaana Ruotsiin VIK Västerås HK:n J18-junioreihin. Lantoši voitti 12 osumallaan J18 Allsvenskanin pohjoisen divisioonan maalipörssin. Kaudella 2013–2014 hän debytoi Västeråsin miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Lantoši pelasi yhden runkosarjaottelun tehden yhden maalin. Elokuussa 2014 hän teki seuran kanssa kaksivuotisen ammattilaissopimuksen. Lantoši pelasi kauden 2014–2015 suurimmaksi osaksi VIK:n J20-junioreissa, joiden kolmanneksi paras maalintekijä ja neljänneksi paras pistemies hän oli tehoilla 13+15=28. Lantoši pelasi Allsvenskanissa 15 runkosarjaottelua tehopistein 1+1=2. Hän pelasi miesten pelejä myös lainalla sarjatasoa alempana Hockeyettan-joukkue IFK Arboga IK:ssa seitsemän runkosarjaottelua tehopistein 3+7=10.

Alkukaudella 2015–2016 Lantoši pelasi VIK:n Allsvenskan-joukkueessa 29 runkosarjaottelua tehden kaksi maalia sekä neljä Hockeyettan-ottelua lainalla IFK Arbogassa, kunnes joulukuussa 2015 hänen sopimuksensa VIK:n kanssa purettiin, kun seuralla ei ollut tarjota Lantošille sopivaa roolia. Hän siirtyi loppukaudeksi toiseen Allsvenskan-seuraan, HC Vita Hästeniin. Lantoši pelasi siellä kahdeksan ottelua ilman tehopisteitä, kunnes tammikuussa 2016 seura lainasi hänet sarjatasoa alemmas Hockeyettan-joukkue Lindlövens IF:ään, jossa Lantoši pelasi kauden loppuun. Kaudeksi 2016–2017 hän siirtyi jatkamaan Hockeyettan-pelejään IF Sundsvall Hockeyn riveihin. Lantoši jakoi 16 osumallaan joukkueen sisäisen maalipörssin toisen sijan Mathias Franzénin kanssa edellään Christoffer Persson.

Kaudeksi 2017–2018 Lantoši palasi kotimaahansa ja siirtyi Extraliga-joukkue HC Nové Zámkyn riveihin. Hän teki Extraliga-debyyttinsä runkosarjan avauskierroksella 8. syyskuuta 2017 HKm Zvolenia vastaan. Lantoši merkittiin Nové Zámkyn kolmosketjun vasempaan laitaan Artjom Dubininin ja Jozef Tibenskýn viereen. Hän sai ottelussa jääaikaa 10.58 minuuttia. Lantoši teki myös Extraliga-uransa avausmaalin. Hän pelasi joukkueessa 38 runkosarjaottelua tehopistein 6+5=11 sekä viisi ottelua sarjatasoa alemapana 1. hokejová liga SR:ssä Nové Zámkýn kakkosjoukkueessa, kunnes tammikuussa 2018 Lantoši siirtyi jatkamaan Extraliga-pelejään HK Nitraan. Sieltä vaihdossa Nové Zámkyn suuntaan siirtyivät puolustaja Filip Kuzma sekä hyökkääjät Timotej Šille ja Richard Ondrušek. Lantoši pelasi Nitrassa yhdeksän runkosarjaottelua tehopistein 1+2=3 ja kahdeksan playoff-ottelua tehopistein 1+2=3. Huhtikuussa hän teki seuran kanssa vuoden mittaisen jatkosopimuksen. Kaudella 2018–2019 Lantoši nousi Nitran varakapteeniksi. Hän oli joukkueen paras pistemies tehoilla 20+38=58, joilla Lantoši sijoittui koko Extraligan pistepörssissä viidenneksi. Pudotuspeleissä hän oli seitsemällä syöttöpisteellään Nitran paras syöttäjä. Lantoši eteni joukkueen kanssa aina finaaleihin saakka, mutta mestaruuden vei lopulta kuitenkin HC Banská Bystrica otteluvoitoin 4–1.

Heinäkuussa 2019 Lantoši teki vuoden mittaisen AHL-sopimuksen Providence Bruinsin kanssa. Samana syksynä NHL-varaamaton Lantoši osallistui myös Boston Bruinsin harjoitusleirille. Hän teki AHL:ssä tulokaskautensa 2019–2020 aikana 50 runkosarjaottelussa tehot 11+20=31, kunnes koronaviruspandemia päätti AHL-kauden maaliskuussa 2020.

Elokuussa 2020 Lantoši teki vuoden mittaisen ja 750 000 dollarin arvoisen NHL-tulokassopimuksen Boston Bruinsin kanssa. Muutamaa päivää myöhemmin seura lainasi hänet toistaiseksi voimassa olevalla sopimuksella kotimaahansa HK Nitran Extraliga-joukkueeseen. Lantoši pelasi siellä 18 ottelua tehopistein 4+14=18, kunnes hän palasi Bruinsin organisaatioon. Tammikuun 2021 harjoitusleirin päätteeksi seura lähetti Lantošin Providence Bruinsin AHL-joukkueeseen.

### Maajoukkueura

Lantoši edusti Slovakiaa MM-kilpailuissa vuonna 2019. Yhteensä hän on pelannut 16 A-maaottelua tehopistein 1+4=5. Lantoši teki A-maajoukkuedebyyttinsä Deutschland Cupissa 8. marraskuuta 2018 Saksan Krefeldissä Sveitsiä vastaan. Ensimmäisen A-maajoukkuemaalinsa hän teki 4. toukokuuta 2019 Popradissa pelatussa harjoitusottelussa ylivoimalla Britanniaa vastaan.

Lantoši pelasi myös alle 20-vuotiaiden MM-kilpailuissa vuonna 2015, jolloin hän voitti pronssia. Lantoši valittiin Saksaa vastaan pelatun alkulohkon ottelun päätteeksi Slovakian ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2013, jolloin Lantoši oli tehoilla 4+3=7 Slovakian paras pistemies Peter Cehlárikin kanssa ja paras maalintekijä Dávid Šoltésin kanssa. Hänet valittiin Saksaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Lantoši pelasi myös alle 18-vuotiaiden Ivan Hlinkan muistoturnauksessa vuonna 2012.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | VIK Västerås HK | SuperElit | 7 | 2 | 1 | 3 | 4 | – | – | – | – | – | U18 | 6 | 4 | 3 | 7 | 0 |
| 2013–2014 | VIK Västerås HK | SuperElit | 44 | 14 | 10 | 24 | 24 | 3 | 0 | 0 | 0 | 0 |
|  | VIK Västerås HK | Allsvenskan | 1 | 1 | 0 | 1 | 0 | – | – | – | – | – |
| 2014–2015 | IFK Arboga IK | Hockeyettan | 7 | 3 | 7 | 10 | 4 | – | – | – | – | – | JMM | 7 | 1 | 2 | 3 | 6 |
|  | VIK Västerås HK | SuperElit | 32 | 13 | 15 | 28 | 10 | – | – | – | – | – |
|  | VIK Västerås HK | Allsvenskan | 15 | 1 | 1 | 2 | 0 | – | – | – | – | – |
| 2015–2016 | IFK Arboga IK | Hockeyettan | 4 | 1 | 2 | 3 | 2 | – | – | – | – | – |
|  | VIK Västerås HK | SuperElit | 3 | 1 | 2 | 3 | 0 | – | – | – | – | – |
|  | VIK Västerås HK | Allsvenskan | 29 | 2 | 0 | 2 | 4 | – | – | – | – | – |
|  | HC Vita Hästen | Allsvenskan | 8 | 0 | 0 | 0 | 0 | – | – | – | – | – |
|  | Lindlövens IF | Hockeyettan | 8 | 0 | 8 | 8 | 4 | – | – | – | – | – |
| 2016–2017 | IF Sundsvall Hockey | Hockeyettan | 40 | 16 | 11 | 27 | 16 | – | – | – | – | – |
| 2017–2018 | HC Nové Zámky B | Slovakia I | 5 | 6 | 3 | 9 | 4 | – | – | – | – | – |
|  | HC Nové Zámky | SloEL | 38 | 6 | 5 | 11 | 8 | – | – | – | – | – |
|  | HK Nitra | SloEL | 9 | 1 | 2 | 3 | 0 | 8 | 1 | 2 | 3 | 2 |
| 2018–2019 | HK Nitra | SloEL | 56 | 20 | 38 | 58 | 12 | 18 | 3 | 7 | 10 | 0 | MM | 7 | 0 | 2 | 2 | 4 |
| 2019–2020 | Providence Bruins | AHL | 50 | 11 | 20 | 31 | 22 | – | – | – | – | – |
| 2020–2021 | HK Nitra | SloEL | 18 | 4 | 14 | 18 | 6 | – | – | – | – | – | MM | 8 | 1 | 5 | 6 | 4 |
|  | Providence Bruins | AHL | 25 | 9 | 6 | 15 | 16 | – | – | – | – | – |
| 2021–2022 | Rögle BK | SHL | 6 | 1 | 0 | 1 | 0 | – | – | – | – | – | OQ | 3 | 0 | 1 | 1 | 2 |
|  | Linköping HC | SHL | 42 | 10 | 12 | 22 | 31 | – | – | – | – | – | MM | 8 | 0 | 4 | 4 | 6 |
| 2022–2023 | BK Mladá Boleslav | ČEL | 46 | 7 | 20 | 27 | 16 | 4 | 0 | 2 | 2 | 2 | MM | 6 | 1 | 1 | 2 | 0 |
| 3 kautta | yhteensä | SloEL | 121 | 31 | 59 | 90 | 26 | 26 | 4 | 9 | 13 | 2 |
| 3 kautta | yhteensä | Hockeyettan | 59 | 20 | 28 | 48 | 26 | – | – | – | – | – |
| 3 kautta | yhteensä | Allsvenskan | 53 | 4 | 1 | 5 | 4 | – | – | – | – | – |
| 2 kautta | yhteensä | AHL | 75 | 20 | 26 | 46 | 38 | – | – | – | – | – |

Lähteet
-------

* Róbert Lantoši The Internet Hockey Databasessa (englanniksi)
* Róbert Lantoši Eurohockey-sivustolla (englanniksi)
* Róbert Lantoši *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Róbert Lantoši *Elite Prospects*. Everysport Media Group AB.  (englanniksi)
2. ↑  Elite Prospects - VIK Västerås HK J18 *eliteprospects.com*. Everysport Media Group. Viitattu 17.8.2020. (englanniksi)
3. ↑  Åbonde, Oliver: Forwarden lämnar Västerås – klar för konkurrent i Hockeyallsvenskan *Hockeysverige.se*.  17.12.2015. NewsMe. Viitattu 17.8.2020. (ruotsiksi)
4. ↑  Förändringar i A-truppen *svenskalag.se/lindlovenalag*.  16.1.2016. Lindlövens IF. Viitattu 17.8.2020. (ruotsiksi)
5. ↑  Andersson, Louise: JVM-spelare klar för Sundsvall: "En kvick forward med bra skridskoåkning" *st.nu*.  19.7.2016. MittMedia Förvaltnings AB. Viitattu 17.8.2020. (ruotsiksi)
6. ↑  Elite Prospects - IF Sundsvall Hockey *eliteprospects.com*. Everysport Media Group. Viitattu 17.8.2020. (englanniksi)
7. ↑  Tipsport Extraliga *HockeySlovakia.sk*.  8.9.2017. Slovenský zväz ľadového hokeja. Viitattu 17.8.2020. (slovakiksi)
8. ↑  Tipsport Extraliga *HockeySlovakia.sk*.  8.9.2017. Slovenský zväz ľadového hokeja. Viitattu 17.8.2020. (slovakiksi)
9. ↑  Výmena so Zámkami: Nitra získala Róberta Lantošiho *HockeyNitra.com*.  14.1.2018. Nitriansky Hokej. Viitattu 17.8.2020. (slovakiksi)
10. ↑  Prinášame vám novinky v kádri HK Nitra: Kto ostáva a kto pribudol? *HockeyNitra.com*.  29.4.2018. Nitriansky Hokej. Viitattu 17.8.2020. (slovakiksi)
11. ↑  Elite Prospects - Slovakia Stats 2018-2019 *eliteprospects.com*. Everysport Media Group. Viitattu 17.8.2020. (englanniksi)
12. ↑  Elite Prospects - HK Nitra *eliteprospects.com*. Everysport Media Group. Viitattu 17.8.2020. (englanniksi)
13. ↑  Providence signs six *TheAHL.com*.  8.7.2019. The American Hockey League. Viitattu 17.8.2020. (englanniksi)
14. ↑  Bruins Announce Roster And Schedule For 2019 Training Camp *nhl.com/bruins*.  12.9.2019. BOSTON:  Boston Bruins. Viitattu 17.8.2020. (englanniksi)
15. ↑  Bruins Sign Lantosi to Entry-Level Deal *nhl.com/bruins*.  7.8.2020. BOSTON:  Boston Bruins. Viitattu 17.8.2020. (englanniksi)
16. ↑  Odštartovala príprava na ľade (zloženie pätiek) *HockeyNitra.com*.  10.8.2020. Nitriansky Hokej. Viitattu 17.8.2020. (slovakiksi)
17. ↑  Seppä, Lassi: Providence Bruins Announce Training Camp Roster *providencebruins.com*.  27.1.2021. PROVIDENCE, R.I.:  Providence Bruins. Viitattu 30.1.2021. (englanniksi)
18. ↑  GAME SUMMARY (pdf) *stats.iihf.com*.  8.11.2018. IIHF. Viitattu 17.8.2020. (englanniksi)
19. ↑  Game detail: 04 May 2019, Slovakia - Great Britain *Eurohockey.com*.  4.5.2019. European Ice Hockey Online AB & eSports.cz s.r.o. Viitattu 17.8.2020. (englanniksi)
20. ↑  BEST PLAYER OF THE SELECTED BY THE TEAM (pdf) *hydra.iihf.com*.  5.1.2015. IIHF.  Arkistoitu 5.1.2016. Viitattu 17.8.2020. (englanniksi)
21. ↑  Elite Prospects - Slovakia U18 *eliteprospects.com*. Everysport Media Group. Viitattu 17.8.2020. (englanniksi)
22. ↑  Best Player of the Game selected by the Team (pdf) *stats.iihf.com*.  28.4.2013. IIHF. Viitattu 17.8.2020. (englanniksi)